Tribuno del plebe

Tribuno del plebe, tribuno del populo o tribuno plebeie (latin: tribunus plebis) esseva le prime officio del stato roman que esseva aperte al plebeios, e esseva, durante tote le historia del Republica, le controlo le plus importante al poter del Senato roman e del magistratos.

Iste tribunos habeva le poter de convocar e presider le Concilium Plebis (assemblea del populo); de convocar le senato; de proponer legislation; e de intervenir in favor del plebeios in affaires legal; sed le poter le plus significative esseva mitter veto al actiones del consules e altere magistratos, protegente assi le interesses del plebeios como un classe.

Le tribunos del plebe se trovava typicamente sedite sur bancas special placiate pro illes in le Foro Roman. Le tribunos esseva sacrosancte, lo que significava que omne attacco contra lor persona esseva punibile con le morte. In le tempores imperial, le poteres del tribunato esseva concedite al imperator de forma automatic, e le officio mesme perdeva su independentia e le major parte de su functiones.


Categoria:Cursus honorum
Categoria:Titulos del Roma antique